CELEX: 32012R0038
Language: lt
Date: 2012-01-18 00:00:00
Title: 2012 m. sausio 18 d. Komisijos įgyvendinimo reglamentas (ES) Nr. 38/2012, kuriuo nustatomas paskirstymo koeficientas, taikytinas nuo 2012 m. sausio 6 d. iki 2012 m. sausio 13 d. pateiktoms paraiškoms pagal Reglamentą (EB) Nr. 1067/2008 leistos pradėti naudoti paprastųjų kviečių, išskyrus aukštos kokybės, tarifinės importo kvotos III dalies importo licencijai gauti

19.1.2012   
            
            
               LT
            
            
               Europos Sąjungos oficialusis leidinys
            
            
               L 16/35
            
         KOMISIJOS ĮGYVENDINIMO REGLAMENTAS (ES) Nr. 38/2012
   2012 m. sausio 18 d.
   kuriuo nustatomas paskirstymo koeficientas, taikytinas nuo 2012 m. sausio 6 d. iki 2012 m. sausio 13 d. pateiktoms paraiškoms pagal Reglamentą (EB) Nr. 1067/2008 leistos pradėti naudoti paprastųjų kviečių, išskyrus aukštos kokybės, tarifinės importo kvotos III dalies importo licencijai gauti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:
   
               (1)
            
            
               Komisijos reglamentu (EB) Nr. 1067/2008 (3) leidžiama pradėti naudoti metinę visą tarifinę 3 112 030 tonų paprastųjų kviečių, išskyrus aukštos kokybės paprastuosius kviečius, importo kvotą. Ši kvota yra suskirstyta į keturias dalis;
            
         
               (2)
            
            
               pagal Reglamento (EB) Nr. 1067/2008 3 straipsnio 3 dalį III kvotos dalis (eilės numeris 09.4125) padalinama į keturias trijų mėnesių dalis, 1 daliai skiriant 594 597 tonų, 2012 m. sausio 1 d. – kovo 31 d.;
            
         
               (3)
            
            
               Komisijos įgyvendinimo reglamentu (EB) Nr. 1324/2011 (4) 2012 m. nukrypstama nuo Reglamento (EB) Nr. 1067/2008 3 straipsnio 3 dalies – III kvotos dalies (eilės numeris 09.4125) 1 ir 2 laikotarpiai sujungiami, 1 laikotarpis tęsiasi nuo 2012 m. sausio 1 d. iki birželio 30 d., o jam tenkantis kiekis yra 1 189 194 tonos;
            
         
               (4)
            
            
               iš pranešimo, pateikto remiantis Reglamento (EB) Nr. 1067/2008 4 straipsnio 3 dalimi, paaiškėjo, kad kiekis, nurodytas pagal to paties reglamento 4 straipsnio 1 dalies 2 pastraipą nuo 2012 m. sausio 6 d. 13 val. iki 2012 m. sausio 13 d. 13 val. Briuselio laiku pateiktose paraiškose importo licencijai gauti, viršija turimą kiekį. Todėl kiekį, kuriam galima išduoti importo licencijas, reikėtų nustatyti pagal prašomam kiekiui taikomą paskirstymo koeficientą;
            
         
               (5)
            
            
               taip pat reikia nutraukti tarifinės kvotos III dalies importo licencijų pagal Reglamentą (EB) Nr. 1067/2008 išdavimą esamai kvotos daliai;
            
         
               (6)
            
            
               kad būtų užtikrintas veiksmingas importo licencijų išdavimo tvarkos administravimas, šis reglamentas turi įsigalioti iš karto, kai tik bus paskelbtas,
            
         PRIĖMĖ ŠĮ REGLAMENTĄ:
   1 straipsnis
   1.   Pagal kiekvieną nuo 2012 m. sausio 6 d. 13 val. iki 2012 m. sausio 13 d. 13 val. Briuselio laiku pateiktą paraišką Reglamento (EB) Nr. 1067/2008 3 straipsnio 1 dalyje nustatytos kvotos III dalies importo licencijai gauti išduodama licencija prašomam kiekiui, pritaikius 65,561415 % paskirstymo koeficientą.
   2.   Reglamento (EB) Nr. 1067/2008 3 straipsnio 1 dalyje nustatytos kvotos III dalies importo licencijų išdavimas nuo 2012 m. sausio 13 d. 13 val. Briuselio laiku pateiktose paraiškose nurodytiems kiekiams yra sustabdomas esamai kvotos daliai.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 18 d.
      
         
            Komisijos vardu Pirmininko pavedimu
         
         José Manuel SILVA RODRÍGUEZ
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OL L 238, 2006 9 1, p. 13.
   
      (3)  OL L 290, 2008 10 31, p. 3.
   
      (4)  OL L 335, 2011 12 17, p. 65.